Tidlig i oktober 2023 øvde «Gerald R. Ford» samarbeid med den italienske marine i Det ioniske hav. Men den 8. oktober 2023, dagen etter Hamas' overraskelsesangrep på Israel, forordnet USAs forsvarsminister Lloyd Austin at «Gerald R. Ford» straks skulle stevne mot det østlige Middelhavet. Tilhørende hangerskipgruppen var også missilkrysseren USS «Normandy» og jagerne USS «Ramage», USS «Carney», USS «Roosevelt» og USS «Thomas Hudner».